### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2023 og 2024 er der afsat et samlet rådighedsbeløb på 21,2 mio. kr. fordelt med 5,2 mio. kr. i 2023 og cirka 16,0 mio. kr. i 2024 til at anlægge en cykelsti mellem [adresse] og [adresse] (Rute 22). I 2022 blev der givet en anlægsbevilling på 1 mio. kr. finansieret af rådighedsbeløbet i 2022. Herudover er der i april 2023 givet en anlægsbevilling på 5,2 mio. kr. finansieret af rådighedsbeløbet i 2023. Der søges nu om frigivelse af en anlægsbevilling på i alt 16,0 mio. kr. finansieret af rådighedsbeløbet i 2024 til at anlægge cykelstien.

## Indstillinger

Direktøren indstiller, at der gives en anlægsbevilling på 16,0 mio. kr. finansieret af det afsatte rådighedsbeløb i 2023 og 2024 til at anlægge cykelstien mellem [adresse] og [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I 2022 blev der givet en anlægsbevilling på 1 mio. kr. finansieret af et rådighedsbeløb i 2022 på 1 mio. kr. til igangsætning af cykelstien mellem [adresse] og [adresse] (rute 22). I april 2023 blev der givet en anlægsbevilling på 5,2 mio. kr. til at fortsætte forundersøgelser, projektering, udbud med mere.

Ekspropriationsbeslutningen om arealerhvervelse er foretaget, og projektet har været i udbud i perioden fra den 7. juli 2023 til den 7. august 2023, og der er indgået kontrakt med en entreprenør.

På grund af den positive fremdrift i projektet har Direktionen i forbindelse med det administrative budgetforslag for Budget 2024-2027 foreslået at fremrykke rådighedsbeløbet på 5,2 mio. kr. i 2025 til 2024. Dette er medtaget i budgetaftalen for 2024-2027.

Der søges derfor nu om frigivelse af det samlede anlægsbeløb på 16,0 mio. kr. i 2023 og 2024.

Anlægsarbejdet forventes påbegyndt i begyndelsen af oktober 2023 og afsluttes i foråret 2025.

## Økonomiske konsekvenser

På investeringsoversigten for henholdsvis 2023 og 2023 er der afsat et samlet rådighedsbeløb på 21,2 mio. kr. til at anlægge en cykelsti mellem [adresse] og [adresse] (Rute 22).

Kommunalbestyrelsen godkendte den 22. juni 2022 en anlægsbevilling på 1 mio. kr. finansieret af rådighedsbeløbet på 1 mio. kr. i 2022 og den 26. april 2023 en anlægsbevilling på 5,2 mio. kr. finansieret af rådighedsbeløbet i 2023.

Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.